21-гадовага радавога Аляксандра Коржыча знайшліі вісячым у пятлі са звязанымі нагамі і апранутай на галаве майкай 3 кастрычніка ў падвале медроты. 5 кастрычніка ў якасці першапачатковай версіі следства назвалі суіцыд, але сваякі з гэтым не пагадзіліся і заявілі аб гвалтоўным характары смерці. У выніку Следчы камітэт распачаў справу па ч. 3 арт. 443 КК (парушэнне статутных правілаў узаемаадносін паміж асобамі, на якіх распаўсюджваецца статус ваеннаслужачага, пры адсутнасці адносін падпарадкаванасці, якое пацягнула цяжкія наступствы). Камітэт разглядае тры версіі трагедыі: давядзенне да самагубства, забойства і самагубства.